ຜູ້ນຳສະຫະປະຊາຊາດ ເຕືອນ Ivory Coast
ຜູ້ນຳອົງການສະຫະປະຊາຊາດ ເຕືອນວ່າ ການໂຈມຕີຕໍ່ພວກຝ່າຍຄ້ານໃນ Ivory Coast ອາດພາໃຫ້ເກີດສົງຄາມກາງເມືອງ
ເລຂາທິການໃຫຍ່ຂອງອົງການສະຫະປະຊາຊາດທ່ານ Ban Ki-moon ເຕືອນພວກສະໜັບສະໜຸນປະທານາ ທິບໍດີ Ivory Coast ຫລື C’ote D’Ivoire ທ່ານ Laurent Gbagbo ວ່າການໂຈມຕີ ຕໍ່ກຸ່ມການເມືອງ ທີ່ເປັນປໍລະປັກນັ້ນອາດຈະກໍ່ໃຫ້ເກີດສົງຄາມກາງເມືອງ ຄືນໃໝ່ກໍເປັນໄດ້ ໂຄສົກຄົນນຶ່ງຂອງທ່ານ Ban ກ່າວໃນວັນພະຫັດວານ ນີ້ວ່າ ເລຂາທິການໃຫຍ່ອົງການສະຫະປະຊາຊາດໄດ້ມີ ຄວາມວິຕົກກັງວົນເປັນທີ່ສຸດ ຕໍ່ການຮຽກຮ້ອງ ໃຫ້ໂຈມ ຕີໂຮງແຮມບ່ອນທີ່ທ່ານ Alassane Ouattara ພວມ ເຮັດວຽກ ພາຍໃຕ້ການຄຸ້ມ ຄອງຂອງອົງການສະຫະປະ ຊາຊາດນັ້ນ ອົງການສະຫະປະຊາຊາດ ຮັບຮູ້ທ່ານ Ouattara ວ່າເປັນຜູ້ຊະນະ ການ ເລືອກຕັ້ງປະທານາທິບໍດີຮອບສອງ ໃນເດືອນແລ້ວ ແຕ່ທ່ານ Gbagbo ໄດ້ໂຕ້ແຍ້ງຜົນ ການເລືອກຕັ້ງດັ່ງກ່າວ ໂຄສົກຂອງທ່ານ Ban ເວົ້າວ່າ ກຳລັງຮັກສາສັນຕິພາບຂອງອົງການສະຫະປະຊາດໄດ້ຮັບ ອະນຸຍາດ ໃຫ້ນຳໃຊ້ທຸກໆວິທີທາງທີ່ຈຳເປັນເພື່ອໃຫ້ການປົກປ້ອງຄຸ້ມຄອງພະນັກງານແລະ ເຈົ້າໜ້າທີ່ລັດຖະບານທີ່ໂຮງແຮມດັ່ງກ່າວ ລັດຖະມົນຕີກະຊວງການຕ່າງປະເທດອັງກິດ ທ່ານ William Hague ກ່າວຕໍ່ວິທະຍຸບີບີຊີ ໃນວັນສຸກມື້ນີ້ວ່າ ອັງກິດຈະໃຫ້ການສະໜັບສະໜຸນຕໍ່ການແຊກແຊງທາງທະຫານທີ່ໄດ້ຮັບ ການອະນຸມັດຈາກອົງການສະຫະປະຊາຊາດຖ້າຄະນະເຈລະຈາຫາກບໍ່ສາມາດ ຊັກຊວນໃຫ້ ທ່ານ Gbagbo ລົງຈາກອຳນາດ